laion/Wikipedia-Exotic huggingface dataset:
טרוטת האגמים

טרוטת האגמים (שם מדעי: Salvelinus namaycush) הוא מין של דג גרם ממשפחת הסלמוניים החי באמריקה הצפונית. זהו מין של דג באורך של עד 130 סנטימטרים ומשקל מרבי של 43.5 קילוגרם. הוא הגדול בבני מיני הטרוטה. הוא גם הגדול שבסוג Salvelinus. דג מאכל זה חי בטבע בנהרות ובאגמים של צפון אמריקה הצפונית מהחלק הצפוני של ארצות הברית, וברחבי אלסקה וקנדה. ואולם האדם הפיץ אותם ממולדתם גם לאירופה ולאמריקה הדרומית לדיג וספורט והופצו גם בארצות הברית לחלקים לא טבעיים שלהם, בעיקר סביב פארק ילוסטון, שם הם הובאו באופן חוקי, אך הופצו בהמשך בצורה שמזיקה לדגים האחרים, וכיום דרך כזו אסורה בחוק. דגי הטרוטה ניזונים מבשר של כל יצור קטן מהם ויכולים לחסל את כל הפאונה הטבעית באגמים והנהרות אליהם חדרו, בעיקר הדגה הטבעית. הם גם גורמים להכלאה עם טרוטת ברוק (Salvelinus fontinalis) וזני הכלאיים נפגעים בהתרבותם. מדיה וקבצים בנושא טרוטת האגמים בוויקישיתוף טרוטת האגמים, באתר ITIS (באנגלית) טרוטת האגמים, באתר NCBI (באנגלית) טרוטת האגמים, באתר האנציקלופדיה של החיים (באנגלית) טרוטת האגמים, באתר FishBase (באנגלית) טרוטת האגמים, באתר GBIF (באנגלית) טרוטת האגמים, באתר אנציקלופדיה בריטניקה (באנגלית)
שפמנון זהוב

שפמנון זהוב (שם מדעי: Zungaro zungaro) הוא מין של דג גדול ממשפחת הפימלודיים שבסדרת השפמנונאים החי בנהרות אמריקה הדרומית. דג זה יחידי בסוגו. אורכו של הדג יכול להגיע ל-40 ס"מ ומשקלו ל-10 ק"ג, אך נתפסו פרטים באורך של 130 ס"מ ומשקל של מעל 50 ק"ג. הדג בעל זיפי שפם ארוכים איתם הוא חש את המים ובעל פה עצום. ראייתו חלשה והוא בעל קשקשים צהובים עם גב שחור וראש אפור. הדג מצוי בטבע ביובלי האמזונאס והאורינוקו בהם הוא נע לאורך היובלים והקרקעית הבוצית. דגים אלה פעילים בלילות והם אוכלי דגים להוטים היודעים לנדוד אחרי להקות דגים קטנים (מסדרת החריתאים). הם מתרבים בקרקעית הנהרות. Zungaro zungaro mangurus Zungaro zungaro zungaro מדיה וקבצים בנושא שפמנון זהוב בוויקישיתוף שפמנון זהוב, באתר ITIS (באנגלית) שפמנון זהוב, באתר NCBI (באנגלית) שפמנון זהוב, באתר האנציקלופדיה של החיים (באנגלית) שפמנון זהוב, באתר FishBase (באנגלית) שפמנון זהוב, באתר GBIF (באנגלית)
אנורוגנתוס

אנורוגנתוס (שם מדעי: Anurognathus; משמעות שמו מלטינית: "לסת חסרת זנב") הוא סוג של פטרוזאור קטן שחי בתקופת היורה לפני 150.8-148.8 מיליון שנה. הוא חי ברחבי אירופה ובעיקר בגרמניה. זוהה לראשונה ב-1923 על ידי הזואולוג הגרמני לודוויג היינריך פיליפ דודרליין. הסוג הוא Anurognathus ammoni. השם הספציפי 'אמוני' ניתן לכבוד הגאולוג הבווארי לודוויג פון אמון, שמהאוסף שלו רכש דודרליין את המאובן ב-1922. יצור זה היה מהקטנים שבפטרוזאורים והגיע לאורך של 10 ס"מ, מוטת כנפיו הגיעה ל-35 ס"מ ומשקלו ל-8–10 גרם. לאנורוגנתוס הייתה גולגולת גדולה מלאה שיניים דמויות מחט ופיו היה פעור לרווחה. הכנפיים היו גדולות ביחס לגודלו והזנב היה זעיר וממנו הוא קיבל את שמו. האנורוגנתוס היה צייד של חרקים שונים כמו שפיריות ומרושתי כנף שעופפו ביערות אירופה של היורה. ייתכן שמבנה חייו דמה לתחמסים המודרניים והוא היה צייד מיומן שבלע את טרפו באוויר. האנורוגנתוס מופיע בסדרה "ללכת עם דינוזאורים" וכן בסדרה "הבלדה של Big Al" כמעופף לצד זאורופודים ענקיים כמו הדיפלודוקוס שמשכו אליהם זבובים ויתושים והאנורוגנתוס עף ונחת על הדיפלודוקוס. עם זאת, לא נתגלו ממצאים התומכים בהתנהגות זו ממאובנים. בנוסף, מבנה השלד שלו היה שונה והוא לא חי באמריקה הצפונית. בנוסף הוא מופיע במשחקים פארק היורה 3: בניית פארק וJurassic World: Alive. הוא מתואר גם בסדרה "בראשית", בה להקה של פטרוזאורים צמאי דם תוקפים אנשים. אין לדבר זה שחר במציאות. מדיה וקבצים בנושא אנורוגנתוס בוויקישיתוף אנורוגנתוס, באתר האנציקלופדיה של החיים (באנגלית) אנורוגנתוס, באתר GBIF (באנגלית)
בל אגם

בל אגם (נולדה ב-10 בפברואר 1983) היא שחקנית טרנסג'נדרית ישראלית פעילה למען הקהילה הטרנסג'נדרית. נולדה כזכר בשם ניסים עג'מי בחולון למשפחה ממוצא טריפוליטאי. התפרסמה בשנת 2004 כאשר השתתפה בעונה השנייה של תוכנית המציאות "פרויקט Y" ששודרה ב-yes, שם קיבלה תשומת לב תקשורתית בשל היותה מתמודדת טרנסג'נדרית. לאחר התוכנית השתתפה במופע דראג של מועדון Diva, והשתתפה בתוכנית אירוח, בסדרות "יום האם" ו"אטלנטיקה". אגם השתתפה בעונה החמישית של תוכנית הריאליטי "גולסטאר", שנקראת "גולסטאריות", משום שלראשונה השתתפו בה נשים בלבד. בעונה, שעלתה לשידור ב"הוט" ב-18 בפברואר 2018, היא הייתה הקפטן של הקבוצה. הקבוצה שיחקה במשחק הגמר נגד נבחרת חברות הכנסת וניצחה אותה. בשנת 2018 יזמה והקימה קבוצת תמיכה בנערות טרנסג'נדריות, וזכתה על כך ועל כל פעילותה ההתנדבותית בתואר "מחנכת השנה של ישראל", על פי החלטת ועדה מטעם מועצת ארגוני הילדים והנוער ביחד עם משרד החינוך (יחד עם 20 מחנכים נוספים). בשנת 2019 הצטרפה אל הקאסט של העונה השלישית של סדרת הנוער "התחנה". ב-25 ביוני 2020 נבחרה כשחקנית הטלוויזיה של שנת 2020 בטקס פרסי הנוער הגאה "איגי LOVE". בטקס זה ייצגה גם את תוכנית הטלוויזיה "התחנה", יחד עם חבריה לסט לירון רביבו, דליה לי שטורך ויוני גרין. ב-7 ביוני 2021 הנחתה את טקס פרסי הנוער הגאה השני. בל אגם, ברשת החברתית פייסבוק בל אגם, במיזם "אישים" לתיעוד היצירה הישראלית בל אגם, במסד הנתונים הקולנועיים IMDb (באנגלית) גבי בר־חיים, אגם הברבורה, באתר "ידיעות אחרונות", 5 במרץ 2018 ליאת לוי עזרן, בל אגם: "התמכרתי לכדורגל ואני לא צריכה להוכיח לאף אחד שאני אישה", באתר Xnet‏, 13 באפריל 2018 אדם סרור‏, בל אגם: "גבר צריך להיות אמיץ בשביל לצאת עם טרנסית", באתר וואלה, 10 במאי 2018 יעל בן ישראל, ‏בל אגם, באתר גלובס, 6 בינואר 2019 רתם איזק, השחקנית הטרנסג׳נדרית בל אגם מפרקת דעות קדומות כל הדרך אל המיינסטרים, באתר הארץ, 6 באוגוסט 2020 גל אוחובסקי, ‏תפסיקו לחשוב שהחלום שלי זה להיות אישה ביולוגית, באתר ‏מאקו‏, 24 ביוני 2021 גבי בר חיים, בל אגם: "ברוך שעשני אישה טראנסית", באתר ynet, 9 במרץ 2018 14 שנה אחרי: איך נראים היום כוכבי "פרויקט Y"?, באתר ‏מאקו‏, 1 במאי 2017 ערב טוב עם גיא פינס, ‏פרסום ראשון: בל אגם תחפש אהבה בתוכנית חדשה, באתר ‏מאקו‏, 17 בפברואר 2020 ענבל חייט, ההישג הבינלאומי של בל אגם, באתר ישראל היום, 14 בינואר 2021 רן בוקר, בל אגם: "יש המון בנות כמוני שזרוקות ברחוב", באתר ynet, 25 בפברואר 2018 ליהי עטר בכר‏, קפטן הגולסטאריות היא גם מחנכת השנה של ישראל, באתר וואלה, 20 במרץ 2018 בל אגם, בפייסבוק של איגי - ארגון נוער גאה ערן סויסה, לראשונה: טרנסג'נדרית לוהקה ל"התחנה", באתר ישראל היום, 20 באוגוסט 2019 Mako גאווה, ‏אתם בחרתם: אלו הזוכים בטקס פרסי איגי LOVE הראשון, באתר ‏מאקו‏, 26 ביוני 2020 בר זגה, בל אגם: "יש שינוי במעמד של הקהילה הטרנסית בישראל", במדור "פנאי פלוס" באתר ynet‏, 8 ביוני 2021
מקסוס G10

מקסוס G10 הוא מיניוואן מתוצרת חטיבת כלי הרכב המסחריים הקלים Maxus (אנ'),(שם מלא: SAIC Maxus Automotive Co., Ltd) חברת בת של יצרנית הרכב הסינית סאיק מוטור אשר מיוצר מ-2014. מנוע בנזין מנוע דיזל מנוע חשמלי (מיוצר משנת 2016) מיניוואן מסחרית (ראו תמונה) 5 דלתות דלתות צד אחוריות - דלתות הזזה מספר מושבים: 7, 9, 10 (מושבים ב-3 טורים) הנעה קדמית 7 צבעים לבחירה: כחול, לבן, זהב אמבר, כסף, אפר לבה (Lava Ash), זהב שמפניה, שחור מחיר היחידה: 21,076 - 42,498 דולר (133,800-269,800 יואן) דגם "מקסוס G10" דגם "מקסוס G10", שנת 2015 דגם "מקסוס G10", שנת 2015 - מסחרית דגם "מקסוס G10" דגם "מקסוס G10" דגם "מקסוס G10", שנת 2015 מקסוס G20 מקסוס G50 מקסוס D60 מקסוס D90 מקסוס V90 מדיה וקבצים בנושא מקסוס G10 בוויקישיתוף אתר האינטרנט הרשמי של מקסוס G10 מקסוס G10, סרטון באתר יוטיוב מקסוס G10, סרטון באתר יוטיוב מקסוס G10, סרטון באתר יוטיוב מקסוס G10, סרטון באתר יוטיוב דגם "מקסוס G10" chinaautoweb.com/car-models/saic-maxus-g10 דגם "מקסוס G10" dsf.my/2016/05/weststar-maxus-g10 דגם "מקסוס G10" sgcarmart.com/new_cars/newcars_overview דגם "מקסוס G10" מסחרית cyclecarriagecv.com.sg/maxus_g10_van דגם "מקסוס G10" paultan.org/2017/06/20/maxus-g10-se-launched
סוזאן סוזאן

סוזאן סוזאן (באנגלית: Desperately Seeking Susan) הוא סרט דרמה קומית אמריקאי משנת 1985 עם מדונה ורוזנה ארקט בתפקידים הראשיים. רוזנה ארקט זכתה בפרס באפט"א לשחקנית הטובה ביותר בתפקיד משנה (אף על פי ששיחקה בתפקיד ראשי). היא הייתה גם מועמדת לשחקנית הטובה ביותר - סרט קומדיה או מוזיקלי. העלילה מתרחשת בניו יורק ועוסקת בצורה דרמטית - קומית על הקשרים בין שתי נשים שונות, אחת עקרת בית עשירה ומשועממת והשנייה נוודה בוהמית. זה היה התפקיד הגדול הראשון של מדונה בסרטים עליו קבלה ביקורות טובות אך היא לא הצליחה בקולנוע. מדונה השתתפה ביותר מ-15 סרטים והיא גם ידועה כשחקנית עם פרסי פטל הזהב הרבים ביותר. רוברטה גלאס (רוזנה ארקט) היא עקרת בית משועממת הגרה בשכונה אמידה בניו ג'רזי ומחפשת אתגר בחיים. בעלה גארי (מרק בלום) הוא סוחר אמבטיות וג'קוזי אמיד ולא שם לב לרצונותיה של אשתו. רוברטה שמה לב למודעה קטנה בעיתון ובה אלמוני מבקש נואשות להיפגש עם סוזן בבטרי פארק. סוזן הזאת היא סוזן תומאס (מדונה) והאלמוני הוא חברה ג'ים (רוברט ג'וי) המנגן בלהקת רוק. בינתיים היא מבלה באטלנטיק סיטי עם עבריין ששדד עגילים עתיקים של נפרטיטי. היא בורחת ממנו עם העגילים החבר מחוסל על ידי איש המאפיה שמתחיל לחפש אחריה. רוברטה עוקבת אחרי סוזן ורוצה להידמות לה. ג'ים מבקש מחברו דז (איידן קווין) שישגיח על חברתו. צירוף מקרים מוזר גורם שרוברטה תקבל מכה בראש ותאבד את זכרונה. דז מוצא אותה וחושב שהיא סוזן. מתחיל ביניהם רומן אהבה. כאן מתחיל מהלך של טעויות זיהוי. גארי מתחיל לחפש אותה בלווית אחותו לסלי (לורי מטקלף) וחברה לארי (סטיבן רייט). רוברטה החושבת עדיין שהיא סוזן, מתחילה להופיע כעוזרת קוסם במועדון הקסם בו עבדה סוזן, בהנחייתו של ריי (ג'ון טורטורו). רוברט בחיפושיו עולה על עקבותיה של סוזן ומזמין אותה לביתו. העלילה מסתבכת כאשר רוברטה מתבוננת בטלוויזיה בפרסומת לאמבטיות בו מופיע בעלה וזכרונה חוזר אליה. איש המאפיה ויין נולן (ויל פטון) רודף אחריה ברחובות חשוכים מתנפל עליה ובורח כשמגיע שוטר. היא נעצרת על זנות ושוטטות ובעלה נקרא להפתעתו לשחרר אותה. לבסוף נפגשות שתי "הסוזנות" ומתגברות על המאפיונר המבקש לשדוד את העגילים. רוברטה חוזרת לדז וסוזנה, לג'ים. שתיהן זוכות בפרס ובתהילה על החזרת העגילים העתיקים. "סוזאן סוזאן", במסד הנתונים הקולנועיים IMDb (באנגלית) "סוזאן סוזאן", באתר נטפליקס "סוזאן סוזאן", באתר AllMovie (באנגלית) "סוזאן סוזאן", באתר Rotten Tomatoes (באנגלית) "סוזאן סוזאן", באתר Box Office Mojo (באנגלית) "סוזאן סוזאן", באתר Metacritic (באנגלית) "סוזאן סוזאן", באתר אידיבי "סוזאן סוזאן", במסד הנתונים הקולנועיים KinoPoisk (ברוסית) קדימון לסרט סוזאן סוזאן, באתר יוטיוב
הגלקסיה הננסית הדובה הקטנה

הגלקסיה הננסית הדובה הקטנה היא גלקסיה ננסית אליפסואידית שנמצאת בקבוצת הכוכבים הדובה הקטנה במרחק של כ-225,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 1954 על ידי אנדרו וילסון בתמונות שצולמו על ידי מצפה הכוכבים פאלומר, כמו גם הגלקסיה הננסית דרקון והגלקסיה הננסית אריה I. הגלקסיה נמצאת כ-7 מעלות מדרום-דרום-מזרח לכוכב β בדובה הקטנה אך בהירות נראיתה מדרגה 10.6 והמראה שלה, של אזור מעט עשיר יותר בכוכבים עמומים ביחס לסביבתה, מקשים על זיהויה. גודלה הזוויתי של הגלקסיה הוא בין 20 ל-30 דקות קשת שממרחקה שקול לקוטר של כ-2,100 שנות אור. מסתה מוערכת בכ-‎3.9×107‎ מסות שמש, כ-100 מיליוניות ממסת שביל החלב, אך מסת הכוכבים הנראים שבה היא פחות מאחוז מהמסה הכוללת, ונראה שהיא מורכבת כמעט רק מחומר אפל שטיבו אינו ידוע. כמעט כל כוכבי הגלקסיה הם כוכבים זקנים מאוד שנוצרו לאורך תקופה של כ-2 מיליארד שנים, שהתרחשה לפני כ-14 מיליארד שנים, כלומר בסמוך להיווצרותה של הגלקסיה, ומאז לא נוצרו בה כוכבים חדשים. מדיה וקבצים בנושא הגלקסיה הננסית הדובה הקטנה בוויקישיתוף הגלקסיה הננסית הדובה הקטנה, בבסיס הנתונים SIMBAD לגרמי שמיים אסטרונומיים SIMBAD: Ursa Minor Dwarf Galaxy NASA/IPAC EXTRAGALACTIC DATABASE: The Ursa Minor Dwarf Spheroidal Galaxy M. G. Walker, M. Mateo, E. W. Olszewski, J. Peñarrubia, N. W. Evans & G. Gilmore: A Universal Mass Profile for Dwarf Spheroidal Galaxies?, The Astrophysical Journal, Vol. 704, Iss. 2, p. 1280 (2009) A. G. Wilson: Sculptor-Type Systems in the Local Group of Galaxies, Publications of the Astronomical Society of the Pacific, Vol. 67, No. 394, p. 27 (1955) A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 22 (2012) S. van den Bergh: Updated Information on the Local Group, The Publications of the Astronomical Society of the Pacific, Vol. 112, Iss. 770, p. 534 (2000)
שאנגחאי SH760

שאנגחאי SH760 (באנגלית: Shanghai SH760) היא מכונית סלון מתוצרת יצרנית כלי רכב הסינית סאיק מוטור אשר יוצרה בין השנים 1958–1971. דגמי "שאנגחאי SH760" התבססו על טכנולוגיית מרצדס בנץ של מודלים משנות החמישים, ומשנת 1966 דגם ה"שאנגחאי SH760" התבסס על דגם "Mercedes-Benz W116" (אנ') מסדרת "S-class". 4 דלתות - סדאן 4 דלתות - קבריולה (יוצרו 2 יחידות) "שאנגחאי SH760" "שאנגחאי SH760A" (יוצר משנת 1968) "שאנגחאי SH760B" (יוצר משנת 1974) הדגם היה קרוי גם "Shanghai SH7221" 4 דלתות 5 נוסעים מאייד: מסוג "carburator 1 x "Shangfu תאוצה בין 0 - 100 קמ"ש היא 22.6 שניות (דגם "שאנגחאי SH760A" שנת 1962) "שאנגחאי SH760" "שאנגחאי SH760" "שאנגחאי SH760" "שאנגחאי SH760", שנת 1964 "שאנגחאי SH760" - קבריולט "שאנגחאי SH760", שנת 1986 "שאנגחאי SH760", שנת 1986 "שאנגחאי SH760", שנת 1986 "שאנגחאי SH760", שנת 1986 "שאנגחאי SH760", שנת 1986 "שאנגחאי SH760" - תמונות מדיה וקבצים בנושא שאנגחאי SH760 בוויקישיתוף שאנגחאי SH760, בביצוע מודל Shanghai SH7221, מבוסס על דגם "SH760B", סרטון באתר יוטיוב "שאנגחאי SH760" - מפרט automobile-catalog.com/model/shanghai "שאנגחאי SH760" louwmanmuseum.nl/en/Ontdekken/Ontdek-de-collectie/shanghai-sh760 "שאנגחאי SH760" carnewschina.com/2012/08/22/sanhe-classic-car-museum-shanghai-sh760a "שאנגחאי SH760" 360carmuseum.com/en/museum/26/exhibit דגם "Shanghai SH7221" - מידות ומפרט auta5p.eu/lang/en/katalog/auto.php
במה פתוחה

ערבי במה פתוחה (באנגלית: open mic) הם מרחבים שבהם אנשים מן השורה מופיעים מול קהל בהופעה חיה. המרחבים מתקיימים בברים, בתי קפה, מועדוני קומדי-קלאב (אנ') או מתנ"סים. מטרת האירוע היא לאפשר לחובבנים חסרי ניסיון בתחומם להתנסות בהופעה בפני קהל, לצבור ניסיון וביטחון, לבדוק חומרים על קהל אמיתי ולקבל חשיפה ראשונית (כך למשל התחיל את דרכו הקומיקאי ירון ברלד). גם מופיעים מנוסים משתתפים לעיתים בערבים כאלה כדי לבדוק חומרים חדשים ולקיים קשר לא אמצעי עם קהל לא בהכרח אוהד. האירועים נערכים לרוב ללא עלות עבור הקהל או המופיעים. המארגנים מתנדבים או מרוויחים מתשלום הקהל על אוכל ושתייה. ערבי במה פתוחה נחלקים לפי תחום המופיעים. מדובר בעיקר בסטאנדאפיסטים, מוזיקאים, משוררים ויזמים. בישראל נערכים באופן סדיר ערבי במה פתוחה לקומיקאים במועדונים קאמל קומדי קלאב וקומדי פקטורי. ג'אם סשן יוני ברקוביץ׳ - כולם רוצים במות פתוחות וג’אמים? 07.04.19, אתר הלילה אייל בריג - סטנדאפ במה פתוחה בירושלים 27.8.17, אתר יוטיוב סטנדאפ דקל אושפיז - במה פתוחה ב"סטנדאפ פקטורי", אתר יוטיוב במה פתוחה לפסנתרנים בבית הספר רימון open stage for pianists, אתר יוטיוב יואב בירנברג, יהיו צחוקים, באתר ידיעות אחרונות, ‏26 בספטמבר 2015 הצחקתם אותנו: ערב במה פתוחה עם רועי לוי, באתר הארץ, 27 ביוני 2006 מכירת כרטיסים לערבי במה פתוחה, באתר הקאמל קומדי קלאב (ארכיון) במה פתוחה בערבי יום ג', באתר לוח הופעות הסטנד-אפ פקטורי ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
סצ'ואן איירליינס

סצ'ואן איירליינס (בסינית: 四川航空) היא חברת תעופה סינית הפועלת מנמל התעופה הבינלאומי בצ'נגדו, סין. לחברה יש למעלה מ-270 יעדים, המשלבים יעדים מקומיים, נתיבים אזוריים ונתיבים בינלאומיים, כאשר רשת המסלולים שלה מכסה את אסיה, אירופה, אוקיאניה וצפון אמריקה. חברת התעופה הוקמה ב-19 בספטמבר 1986, וטסה לראשונה ב-14 ביולי 1988. באוגוסט 2002 החברה הופרטה ונמכרה לבעלי מניות פרטיים. קבוצת "טל שירותי תעופה" היא נציגת החברה בישראל. ב-26 בספטמבר 2018, החלה החברה להפעיל 2 טיסות שבועיות מנתב"ג לעיר צ'נגדו שבמרכז הרפובליקה העממית של סין. צי המטוסים של החברה נכון לדצמבר 2019: טיסה 8633 של סצ'ואן איירליינס מדיה וקבצים בנושא סצ'ואן איירליינס בוויקישיתוף אתר האינטרנט הרשמי של סצ'ואן איירליינס סצ'ואן איירליינס, ברשת החברתית פייסבוק האתר הרשמי באנגלית משה כהן, ‏עוד נתיב לסין: חברת סצ'ואן איירליינס פותחת קו לישראל, באתר מעריב אונליין, 28 באוגוסט 2018 "World Airline Directory." Flight International. 30 March - 5 April 2004. 67. "Cheng Du Shuang Liu International Airport, Chengdu, Sichuan, 610202, China" TAL Aviation and Sichuan Airlines Expand their Partnership, Tal Aviation Group, ‏18-9-2018 דני שדה, החל מהחודש: קו ישיר חדש נוסף לסין, באתר ynet, 1 ביולי 2018 https://passportnews.co.il/הבוקר-סיצואן-איירליינס-נחתה-לראשונה-ב/ פרטי צי המטוסים של סצ'ואן איירליינס, באתר airfleets.net (באנגלית) ערך זה הוא קצרמר בנושא חברות תעופה ובנושא סין. אתם מוזמנים לתרום לוויקיפדיה ולהרחיב אותו.
Zotye T700

Zotye T700 הוא דגם של קרוסאובר מתוצרת יצרנית הרכב הסינית Zotye Auto (אנ') (שם מלא: Zotye International Automobile Trading Co., Ltd) אשר מיוצרת משנת 2016 ועד היום, הנעה קדמית 4x2 הנעה כפולה 4x4 קרוסאובר בינוני 5 דלתות 5 נוסעים מבחני בטיחות: "C-NCAP" (אנ') לפי תקנון ה-יורו NCAP - סיכום: 5 כוכבים (5 stars) בוצע בשנת 2015 בשנת 2017 שווקו 58,961 יחידות דגם "Zotye T700" דגם "Zotye T700" דגם "Zotye T700" דגם "Zotye T700" דגם "Zotye T700" דגם "Zotye T700" קרוסאובר (מכונית) Zotye T300 Zotye T500 דומי X5 Zotye Z100 זוטי T800 (אנ') מדיה וקבצים בנושא Zotye T700 בוויקישיתוף Zotye T700, סרטון באתר יוטיוב Zotye T700, סרטון באתר יוטיוב דגם "Zotye T700" carnewschina.com/2017/03/27/production-of-the-zotye-t700-suv דגם "Zotye T700" carnewschina.com/2017/02/20/the-zotye-t700-suv דגמי "Zotye T700" carnewschina.com/2016/08/11/this-is-the-zotye-t700-suv-for-china דגם "Zotye T700" - מבט לתוך הרכב carnewschina.com/tag/zotye-t700 דגם "Zotye T700" - מבחני בטיחות chinamobil.ru/eng/zotye/t700 מספר יחידות שנמכרו בשנת 2017 מדגם "Zotye T700" carsalesbase.com/china-car-sales-data/zotye/zotye-t700
אשליית כסף

אשליית כסף (Money Illusion) היא הנטייה האנושית לחשוב על כסף במונחים נומינליים במקום ריאליים. המונח נטבע על ידי ג'ון מיינארד קיינס בראשית המאה העשרים ופותח על ידי אירווינג פישר בספרו The Money Illusion שיצא ב-1928. ישנם כלכלנים הטוענים כי התופעה אינה קיימת כלל. לפי הגישה המוניטריסטית החשיבה האנושית היא תמיד רציונלית במובן זה שהערך הריאלי ולא הנומינלי הוא העומד לנגד עיני המעריך. למרות זאת, מחקרים אמפיריים רבים הראו כי המציאות היא אחרת. אלדר שפיר, פיטר דיאמונד ועמוס טברסקי (1997) ריכזו מספר רב של עדויות מניסויים ומחיי היום יום לכך שאשליית הכסף קיימת בפועל. אנשים רבים רואים בקיצוץ של שני אחוזים בשכרם פעולה לא הוגנת, בסביבה של יציבות מחירים. אולם רבים מאותם נשאלים לא הגדירו כלא הוגנת העלאת שכר של שני אחוזים בתנאי אינפלציה של ארבעה אחוזים. זאת למרות שההשפעה הריאלית של שני התרחישים כמעט זהה. שפיר, דיאמונד וטברסקי מבחינים בין אנשים שפשוט אינם מבינים את המושגים של מחירים ראליים וכח קנייה (שבאחד מניסויהם הגיעו לכ-29% מהאוכלוסייה), למי שמסוגלים להבין את המושגים הכלכליים אך אינם מגבילים את חשיבתם לפרמטרים כלכליים גרידא. אדם ה"סובל" מאשליית כסף אינו חושב באופן רציונלי, בניגוד להנחה שהייתה מקובלת בעבר במחקר כלכלי של רציונליות מושלמת. לאשליית כסף השפעות כלכליות מהותיות: היא גורמת לקשיחות מחירים, כלומר מאטה את תגובתם של המחירים הנומינליים של מוצרים לשינויים במחירי תשומות הייצור. היא הסיבה לכך שסכומים הנקובים בחוזים ובחוקים בהרבה מקרים אינם צמודים למדד כלשהו. כלכלנים המאמינים בקשר ההפוך בין אינפלציה לאבטלה המתבטא בעקומת פיליפס, מסתמכים למעשה על אשליית הכסף של העובדים המוכנים לעבוד יותר בשכר ראלי זהה או נמוך יותר בהיותם מסונוורים על ידי השכר הנומינלי הגבוה. ערך ריאלי וערך נומינלי Fisher, I. (1928): The Money Illusion Shafir, E.; Diamond, P.A. & Tversky, A. (1997) 'On Money Illusion'. Quarterly Journal of Economics, 112(May), 341-74. מאמרם של שפיר, דיאמונד וטברסקי(הקישור אינו פעיל), מתוך אתר ההוצאה לאור של MIT
גרנד פריירי

האם התכוונתם ל... גרנד פריירי (טקסס) (Grand Prairie) - עיר במדינת טקסס בארצות הברית. גרנד פריירי (קנדה) (Grande Prairie) - עיר בפרובינציית אלברטה בקנדה.
לורנצו ברנרדו

לוֶֹרנְצוֹ בֶּרְנָרְדוֹ (באיטלקית: Lorenzo Bernardo;‏ 15 ביולי 1534, ונציה, הרפובליקה של ונציה - 5 במאי 1592, ונציה, הרפובליקה של ונציה) היה דיפלומט ונציאני, סנטור ושגריר בפועל של הרפובליקה של ונציה לאימפריה העות'מאנית. ברנרדו נודע בדיווחיו וניתוחיו המפורטים מהיבטים שונים על ההתנהלות באימפריה, אשר שפכו לראשונה אור לעיניים מערביות על מוסדותיה ודרכי התנהלותה. לורנצו ברנרדו נולד ב-1534 בוונציה למשפחה מיוחסת. הוא התחנך בעירו ויועד לתפקידי דיפלומטיה לפי מסלול המשרות הוונציאני. ב-1554 החל את הקריירה הדיפלומטית שלו עת כיהן כעוזרו של שגריר הרפובליקה של ונציה לממלכת צרפת. בין 1559 ל-1562 ובין 1569 ל-1571 כיהן בסנאט הוונציאני. במהלך המלחמה הוונציאנית-עות'מאנית (1573-1570) לחם בשורות צבא הרפובליקה כמפקד גליאצה. הוא כיהן בשורת תפקידים מנהליים בוונציה וב-1584 מונה לפודסטה בוורונה וכיהן שנה בתפקידו. בין 1585 ל-1587 כיהן כשגריר בפועל (אנ') בקונסטנטינופול. ב-1588 נשלח כמפקד צבאי לעיר ברשיה. ביולי 1590 ביקש להשתחרר מתפקידו לאחר פטירת בנו סבסטיאנו, משום שנדרש לתמוך באלמנת בנו וילדיה הצעירים. עם זאת, באפריל 1591 התבקש ברנרדו לנסוע לקונסטנטינופול ולדאוג לחזרתו לוונציה של השגריר המכהן ג'ירולאמו ליפומאנו אשר הורשע שלא בפניו בעוון בגידה ושחיתות כלכלית, ונידון למוות. ברנרדו הפליג בים האדריאטי ונחת בדוברובניק וממנה המשיך לקוטור, בודווה ואולצין ומשם במסע רגלי לעיר לז'ה (אנ'). ברנרדו לווה על ידי חיל משמר מקרב היניצ'רים. במסעותיו עבר דרך כפרים ויישובים נידחים בהם לא ביקר מערב-אירופי לפני כן. הוא הגיע לקרויה וממנה לטירנה, לאלבסן ומשם לסטרוגה. בהמשך חנה במונסטיר שם צוין בפניו שבעיר ישנם 1,500 בתים ו-200 מהם (13.34 אחוזים) הם של יהודים. ברנרדו מציין שהוא ומלוויו התארחו אצל הרב שמואל נחמיאס. ברנרדו כינה בכתביו את הרב נחמיאס "קונסול" היהודים בעיר. במקורות בעברית מצוין כי שמואל נחמיאס כיהן כרב הראשי של יהודי מונסטיר ב-1591. עוד מצוין, כי היה אחיו של ראש קהילת סלוניקי באותה העת אברהם נחמיאס (מתועד גם כאברהם אבן נחמיאס). ממונסטיר נסע ברנרדו לסלוניקי וב-15 ביוני הגיע לקונסטנטינופול. בהגיעו לקונסטנטינופול הצליח לשכנע את השלטונות העות'מאניים ובהמשך את ליפומאנו עצמו לשוב לוונציה. ליפומאנו הושב לוונציה וממנה נשלח לאי לידו. במהלך ההפלגה ללידו טבע אם כתוצאה מהשלכה יזומה מהספינה או ששם קץ לחייו. ברנרדו נשאר בקונסטנטינופול כשגריר בפועל והעביר דיווחים מודיעיניים על המגעים הדיפלומטיים בין העות'מאנים לבין האימפריה הספרדית בדבר הסכם שביתת נשק. הוא סיים את תפקידו ב-1592 ושב לוונציה. ברנרדו תיעד באופן מפורט את מסעו לקונסטנטינופול והעביר דיווחים מפורטים על סדרי המנהל, פריסת הצבא, קווי התחבורה השונים, נתונים דמוגרפיים ואתנייים, אדריכלות היישובים השונים, וסקירות כלכליות נרחבות. סקירותיו פרשו לראשונה לעין מערבית את אופן ההתנהלות באימפריה והיוו מקור ראשוני למחקרים מאוחרים יותר ובכלל זה גם על קהילות יהודיות באזורים אלו. היה נשוי לאָנְיֶזֶה דִי ג'וֹבָאנִי מוֹצֶ'נִיגוֹ (באיטלקית: Agnese di Giovanni Mocenigo) ולזוג היו 3 ילדים. לורנצו ברנרדו הלך לעולמו בוונציה ב-1592 והוא בן 57 שנים. Lorenzo Bernardo:Journey of the Venetian Ambassador, באתר lbanianhistory.net (באנגלית). שלמה אלבוחר, קהילת מונסטיר (ביטולה), מקדוניה, הוצאת הספרייה הציונית, ירושלים, 2005, עמוד 253. Robert Mihajlovski‏, THE SEPHARDIC COMMUNITY OF BITOLA-MANASTIR, 1496-1943, באתר sefarad.org (באנגלית). לורנצו ברנרדו-ביוגרפיה, באתר treccani.it (באיטלקית).
שמרון (פירושונים)

האם התכוונתם ל... תל שמרון - תל בגבול עמק יזרעאל והגליל התחתון, שם התקיים היישוב העברי העתיק שמרון, שהוקם על חורבות היישוב הכנעני שמע'ון. שמרון (דמות מקראית) – דמות מקראית, מבניו של יששכר אישים: ארווין שמרון – עורך דין ישראלי. דוד שמרון – עורך דין ישראלי הממשיך את ניהול משרדו של אביו; דודנו של בנימין נתניהו. גד שמרון – עיתונאי וסופר ישראלי, פרשן לענייני ביטחון, מודיעין ומדיניות בינלאומית. שומרון (פירושונים)